NaiveNeuron/SloPal huggingface dataset:
M. Číž, podpredseda NR SR: (2007-05-17):
Teraz dávam slovo spoločnému spravodajcovi z výboru pre sociálne veci a bývanie poslancovi Róbertovi Madejovi, aby informoval o výsledku rokovania výborov, aby odôvodnil návrh a stanovisko gestorského výboru. Nech sa páči, pán poslanec.
Burian, Jozef, poslanec NR NR SR (2018-10-23):
Ďakujem, pán predsedajúci. Prosím, dajte hlasovať o tom, že Národná rada sa uzniesla v zmysle § 73 ods. 3 písm. c) zákona o rokovacom programe prerokovať predložený návrh zákona v druhom čítaní.
Hrušovský, Pavol, poslanec NR SR (2013-03-25):
Ďakujem pekne, pani predsedajúca. Kolegyne poslankyne, kolegovia poslanci, len pre oživenie pamäti chcem uviesť, že nie je to prvýkrát, čo sa v tejto Národnej rade prerokováva poslanecká iniciatíva, ktorej cieľom je zriadiť Slovenský historický ústav v Ríme. Už v tejto Národnej rade tento návrh zákona schválený bol, pán prezident ho vrátil na opätovné prerokovanie. A keďže bolo na rozhraní dvoch volebných období, tak nebolo možné prerokovať, či už schváliť alebo odmietnuť pripomienky pána prezidenta. A preto vítam iniciatívu skupiny poslancov, ktorí sa rozhodli opäť predložiť do Národnej rady na prerokovanie návrh zákona o zriadení historického ústavu v Ríme. Som však tak na rozpakoch preto, lebo už z názvu zákona vyplýva, že Slovenský historický ústav by mal mať sídlo v Ríme. On ho však v Ríme mať nebude. Slovenský historický ústav bude mať svoje sídlo na Slovensku, ale bude skúmať tie archívne materiály zvlášť v tajných vatikánskych archívoch, ktoré zatiaľ neboli, a to z rôznych dôvodov, prístupné slovenskej verejnosti alebo slovenskej vedeckej odbornej komunite, aby sme mohli sa dozvedieť aj niektoré historické okolnosti z obdobia predchádzajúceho o Slovenskej republike, o vývoji a niektorých delikátnych historických okolnostiach, ktoré zatiaľ historici nedokážu pomenovať pravdivo. Preto, páni poslanci, je to niečo, čo vo mne vyvoláva a vzbudzuje isté obavy, ak tento návrh zákona schválený bude, či on bude vedieť dokázať v takej štruktúre inštitucionálnej, v akom ste ho predstavili, v akom ho s najväčšou pravdepodobnosťou aj schválime, keďže on je navrhovaný poslancami tak opozície, ako aj vládnej strany SMER, napĺňať tie svoje hlavné ciele a poslania. Nie a vždy a vo všetkom sú najdôležitejšie peniaze, ale v tejto chvíli ste uchopili tento problém ako doktrinálny, že ak budú peniaze, bude fungovať, ak peniaze nebudú, fungovať možno nebude tak, ako by sme si želali. Okrem toho bude veľmi dôležité aj personálne obsadenie jednotlivých inštitúcií ústavu. Ak sa nám to podarí spolu aj s vládou Slovenskej republiky preto, lebo tá bude svojím spôsobom participovať na kreovaní orgánov ústavu, historického ústavu v Ríme. Preto ja si len želám a chcel som vyjadriť presvedčenie, že aj napriek istým nedostatkom, ktoré ja v tejto chvíli v tom zákone vidím, môže poslúžiť svojmu účelu. Ale by som si želal, ak sa ukážu chyby a možno problémy v aplikácii tohoto zákona, ak sa ukáže, že nebude môcť plniť svoju funkciou a historicky prebádať tie neprebádané niektoré skutočnosti, tak potom uvedomme si aj svoju zodpovednosť a prikročme, ak to bude treba a nevyhnutné, aj niektoré ustanovenia v tomto zákone zmeniť.
Hrušovský, Pavol, podpredseda NR SR (2010-09-09):
Ďakujem, pán poslanec. Zaujmite miesto pre spravodajcov. Otváram rozpravu o tomto bode programu. Chcem informovať, že som nedostal žiadne písomné prihlášky. Pýtam sa preto, či sa chce niekto do rozpravy prihlásiť ústne. Pán poslanec Glváč a Maďarič. Končím možnosť ďalších prihlášok do rozpravy. Nech sa páči, pán poslanec Glváč.
Podmanický, Ján, poslanec NR SR (2014-10-30):
Vážená pani podpredsedníčka, vážený pán minister, vážení páni ministri, dovoľte mi ako určenému spravodajcovi predniesť správu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny Slovenskej republiky, vo výboroch Národnej rady Slovenskej republiky. Predseda Národnej rady Slovenskej republiky svojím rozhodnutím číslo 1275 z 15. októbra 2014 pridelil návrh skupiny poslancov Národnej rady Slovenskej republiky na vyslovenie nedôvery členovi vlády Jánovi Richterovi všetkým výborom Národnej rady Slovenskej republiky okrem mandátového a imunitného výboru, výboru pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti NBÚ, osobitného kontrolného výboru na kontrolu činnosti SIS, osobitného kontrolného výboru pre kontrolu činnosti Vojenského spravodajstva a výboru na preskúmavanie rozhodnutí NBÚ do určeného termínu konania schôdze Národnej rady Slovenskej republiky. Ako gestorský výbor určil Výbor Národnej rady Slovenskej republiky pre sociálne veci, ktorý pripravil na schôdzu Národnej rady Slovenskej republiky správu o výsledku prerokovania uvedeného návrhu vo výboroch Národnej rady Slovenskej republiky. Výsledky prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Jánovi Richterovi, poverenému riadením ministerstva práce, sociálnych vecí a rodiny, vo výboroch: Predložený návrh skupiny poslancov prerokovali v určenom termíne 16. októbra 2014 výbor pre verejnú správu a regionálny rozvoj, výbor pre ľudské práva a národnostné menšiny, 21. októbra výbor pre zdravotníctvo, zahraničný výbor, výbor pre obranu a bezpečnosť, výbor pre financie a rozpočet, výbor pre kultúru a médiá, 22. októbra 2014 ústavnoprávny výbor, výbor pre vzdelávanie, mládež, vedu a šport, 23. októbra výbor pre pôdohospodárstvo a životné prostredie a výbor pre sociálne veci. Žiadny z uvedených výborov neprijal uznesenie z dôvodu, že predložený návrh uznesenia nezískal potrebný súhlas nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky a § 52 ods. 4 zákona o rokovacom poriadku Národnej rady Slovenskej republiky. Výbor pre hospodárske záležitosti dňa 22. októbra 2014 o návrhu nerokoval, nakoľko nebol uznášaniaschopný. Ako gestorský rokoval výbor pre sociálne veci 23. októbra 2014. Uznesením č. 138 schválil správu o výsledku prerokovania návrhu skupiny poslancov na vyslovenie nedôvery členovi vlády Jánovi Richterovi, poverenému riadením Ministerstva práce, sociálnych vecí a rodiny Slovenskej republiky. Výbor pre sociálne veci týmto uznesením zároveň poveril spravodajcu výborov Jána Podmanického, aby informoval o výsledku prerokovania uvedeného návrhu vo výboroch na schôdzi Národnej rady Slovenskej republiky. Návrh uznesenia Národnej rady Slovenskej republiky je uvedený v prílohe. Ďakujem, pani podpredsedníčka, otvorte rozpravu.
Blaha, Ľuboš, poslanec NR SR (2013-10-17):
Ďakujem pekne. Otázky Európskej únie si potom, samozrejme, s pánom ministrom ešte budeme diskutovať, ale v tejto chvíli by som naozaj len chcel poďakovať autorovi predošlej otázky pánovi Frešovi, že tu nesedí a vďaka tomu došlo na mňa, na moju otázku. A namiesto toho, aby si plnil svoje parlamentné povinnosti, behá kdesi po kampani. To len je vizitkou našej opozície a ďakujeme pekne za to, že s takouto slabučkou opozíciou môžeme pracovať. Vďaka.
Bagačka, Michal, poslanec NR SR (2018-09-12):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne. Dajte, prosím, hlasovať o bodoch 1 až 9 spoločne s odporúčaním gestorského výboru schváliť.
Blanár, Juraj, podpredseda NR SR (2022-12-01):
Pán spravodajca, ktorý vystupoval, nemá záujem o reakcie na faktické poznámky? Má? Tak stlačte a môžete reagovať. Ale faktickú musíte stlačiť. Tak, nech sa páči, máte slovo.
Muránsky, Peter, poslanec NR SR (2013-10-29):
Ďakujem pekne, ja nebudem hovoriť nejakým spôsobom jednostranne. Ja na jednej strane veľmi dobre chápem výhrady, ktoré tu včera prezentoval pán poslanec Galko. Naozaj poľnohospodárska výroba má určité špecifiká, kde pri tomto druhu podnikania podnikateľ potrebuje určité stabilné prostredie, a toto stabilné prostredie mu, samozrejme, dávajú nájmy k pozemkom, na ktorých má vykonávať svoju hospodársku alebo teda podnikateľskú činnosť. Následne v druhej, ten myšlienkový pochod, ktorý mám, ide mi viac s myšlienkovým pochodom pána kolegu Zsolta Simona, a to v jednej súvislosti, že jednoducho potravinárstvo na tej úrovni a produkcia potravín na pôde v Európe už taká nebude, aká bola v minulosti, a určite nie ani u nás a prechádza sa na rôzne energetické plodiny. Pozrite sa, priemerné farmy na Západe majú určitú, určitú výmeru, ktorá je ďaleko, ďaleko menšia, ako bolo naše veľkoplošné hospodárenie. To znamená, pokiaľ podnikatelia dneska sa orientujú na energetické plodiny, výrobu bioplynu, ako spomenul bioplynové stanice, príde biometán a tak ďalej do zreteľa do budúcnosti, potrebujú mať zafixované proste zmluvy na veľké, na veľké plochy na veľmi dlhodobé obdobia, teda preto je tých 25 rokov, a práve v tomto období dochádza aj k tomu, že prichádzajú tieto návrhy, pretože končia tie nájomné zmluvy, ktoré boli na 15 rokov, a teraz je potrebné urobiť na 25 rokov, a mám tú obavu, že potom príde k zmene podielov v prospech zahraničných firiem a vlastne títo podnikatelia predajú nie samotnú firmu, ale samotnú prenajatú, na 25 rokov prenajatú pôdu. A to bude ich vlastne zisk.
Podmanický, Ján, poslanec NR SR (2012-10-25):
Pán predseda, dajte teraz hlasovať o pozmeňovacom návrhu pána poslanca Solymosa.
Hrnčiar, Andrej, podpredseda NR SR (2018-05-17):
Máte záujem, máte, položiť doplňujúcu otázku? Nech sa páči.
Antal, Peter, poslanec NR SR (2017-10-18):
Dajte, prosím, hlasovať o bode 13.
Glváč, Martin, podpredseda NR SR (2018-09-17):
S reakciou pani poslankyňa Grausová.
Blcháč, Ján, poslanec NR SR (2020-09-23):
Ďakujem pekne. Ja chcem v tejto, v tomto momente veľmi krátko len pripomenúť, že máme prvé čítanie a hovoríme o podstate o duchu zákona. Pokiaľ budeme o tom ďalej rokovať v druhom a treťom čítaní, predovšetkým v druhom je možné, samozrejme, upresňovať, prípadne doplňovať niektoré veci. A chcem povedať predovšetkým to, že sa často možno aj zabúda pri týchto detailoch, ktoré tu riešime, že mestá a obce boli tiež v prvej línii. My to vieme najlepšie, ktorí sme teraz na pozíciách primátorov a starostov, ktorých je tu 10 % len v tomto parlamente, ale sú tu aj ďalší poslanci územnej a miestnej samosprávy. Ale mnohokrát pri oceňovaní ďalších profesií, ktoré nepodceňujem, určite mali najväčšiu zásluhu zdravotníci, hasiči a podobne, policajti. Ale môžem vás ubezpečiť, že pokiaľ bola vyhlásená mimoriadna situácia, tak asi nebola jedna samospráva, ktorý by dennodenne neriešila problémy od začiatku a veľmi zodpovedne, a nebolo to jednoduché. Čiže na to chcem poukázať. A chcem pripomenúť, že pokiaľ budeme ďalej diskutovať o tomto zákone, návrhu zákona, tak ako povedal pán predkladateľ, ja to len zopakujem, že my sme nevymysleli nič nové, my sme len zopakovali napríklad to, keďže teraz hovoríme o hlbokej ekonomickej kríze na báze ochorenia COVID alebo koronavírusu, taká podobná kríza, možno si mnohí spomínate, bola v roku 2009/10 a tam vláda rozhodla jednoznačne a plošne, tak ako teraz rozhodli vlády v Čechách, Poľsku, Maďarsku a inde, že pomôžu samosprávam, pretože si uvedomujú, že v tých samosprávach, v tých obciach a mestách, tam žijú tí ľudia, ktorí potrebujú tie služby, ktoré im tie mestá a obce zabezpečujú. Takže skúste aj týmto smerom uvažovať pri ďalšom rozhodovaní o tomto návrhu, ktorý je, samozrejme, ešte modifikovateľný. Takže ja by som nerád ďalej zdržiaval, toľko som si dovolil ešte na upresnenie ako spravodajca. Ďakujem pekne, pán predsedajúci.
Laššáková, Jana, podpredsedníčka NR SR (2013-10-17):
Ďakujem pekne, pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, nebola rozprava. Nechce zaujať stanovisko, obdobne ani spravodajkyňa. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č . 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov . Vládny návrh zákona je uverejnený ako tlač 609, spoločná správa výborov má tlač 609a. Opäť poprosím podpredsedu vlády a ministra financií Petra Kažimíra, aby vládny návrh zákona odôvodnil. Nech sa páči, pán podpredseda.
Přidal, Alojz, poslanec NR SR (2011-10-19):
Nech sa páči, otvorte ju.
Žiga, Peter, podpredseda NR SR (2024-04-24):
Pani poslankyňa Gažovičová.
Blaha, Ľuboš, podpredseda NR SR (2024-01-16):
Pán poslanec Peter Pollák.
Laššáková, Jana, podpredsedníčka NR SR (2013-06-04):
Prosím, prezentujme sa a hlasujeme. (Hlasovanie.) Prítomných 131 poslancov, za návrh hlasovalo 53 poslancov, proti 4 poslanci, zdržalo sa 73 poslancov, 1 nehlasoval. Konštatujem, že Národná rada rozhodla, že nebudeme pokračovať v rokovaní o tomto návrhu zákona. Ďalej budeme pokračovať hlasovaním v prvom čítaní o návrhu poslancov Lucie Nicholsonovej a Martina Poliačika na vydanie zákona, ktorým sa mení a dopĺňa školský zákon, tlač 504. Poprosím spravodajcu z výboru pre vzdelávanie, vedu, mládež a šport poslanca Arpáda Érseka, aby uviedol hlasovanie. Nech sa páči, pán spravodajca, máte slovo. [Hlasovanie o návrhu poslancov Národnej rady Slovenskej republiky Lucie Nicholsonovej a Martina Poliačika na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 504.]
Kondrót, Maroš, poslanec NR SR (2019-06-20):
Vážený pán predsedajúci, navrhujem hlasovať o tomto bode programu dnes o jedenástej hodine.
Laurenčík, Milan, podpredseda NR SR (2021-09-29):
Prosím, prezentujme sa a hlasujme o návrhu zákona ako celku. (Hlasovanie.) Prítomných 134, za 82, proti 10, zdržalo sa 41, nehlasoval 1. Konštatujem, že sme schválili vládny návrh zákona o významných investíciách. Teraz pristúpime k hlasovaniu o návrhu uznesenia k vážnym sociálnym dopadom výrazného rastu cien elektriny, plynu a tepla (tlač 687). Prosím spravodajkyňu z výboru pre hospodárske záležitosti pani poslankyňu Magdalénu Sulanovú, aby hlasovanie uviedla. Najskôr budeme hlasovať o doplňujúcom návrhu, ktorý v rozprave podal pán poslanec Pellegrini. (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k vážnym sociálnym dopadom výrazného rastu cien elektriny, plynu a tepla pre slovenské domácnosti a malé a stredné podniky v roku 2022 a k ohrozeniu finančných záujmov Slovenskej republiky v súvislosti s otvorením prevádzky medzinárodného plynovodu Nord Stream 2 , tlač 687.)
Bugár, Béla, podpredseda NR SR (2016-04-21):
Pán poslanec Viskupič.
J. Vaľová, poslankyňa: (2009-06-25):
Ďakujem veľmi pekne.
Kočiš, Eduard, poslanec NR SR (2021-05-14):
Ďakujem za slovo, pán podpredseda. Pán kolega Susko, áno, máte pravdu, ide v tejto novele Trestného poriadku nielen o zmenu a dĺžku kolúznej väzby, ale všetkých väzieb, to je pravda. Možno som sa tam trošku zháčil v tomto svojom prejave, ale hovorím, nie som odborník na tieto veci, ale snažil som sa veci dostatočne podrobne naštudovať, tak možno sa tam stala nejaká chyba. Čo sa týka zmeny ústavy, v tom bola pani ministerka veľmi promptná. Ale čo sa týka trestného, povedzme netrestného poriadku, tak v tom nejakým spôsobom zaspala aj napriek tomu, že medzinárodné organizácie, ľudskoprávne medzinárodné organizácie, ktoré naozaj sú relevantné a medzinárodne uznávané, poukazujú na zlé zaobchádzanie s ľuďmi vo väzbe na Slovensku, takže tam nejaké námietky príliš nemala. Pani kolegyňa Hatráková, áno, máte pravdu, musíme zabrániť týraniu osôb, ktorí sú väzobne stíhaní nielen v tejto kolúznej väzbe, pretože nežijeme v stredoveku, ale naša spoločnosť, si myslím, že už od vynálezu kolesa niekam postúpila, čiže mali by sme sa aj v tejto téme zaoberať oveľa humanistickejšími prístupmi. Pán kolega Suja poukázal na neodbornosť odborníkov, ktorí tuná kádrovali pani predkladateľku, najmä zo strany SaS. No ale k tomu je zbytočné sa vyjadrovať. Čo sa týka reformy ústavy, tak tú vedelo ministerstvo spravodlivosti pri zmene voľby špeciálneho prokurátora zbúchať zo soboty na nedeľu. Ale čo sa týka zmeny Trestného poriadku, ktorá je veľmi dôležitá, tam sa nevie pani ministerka pohnúť. Sedí na tom ministerstve ako zakliata panna vo Váhu, už len hľadá si nejakého divného Janka. No ale, pani kolegyňa Hatráková, veľmi pekne ďakujem za tento váš zákon.
P. Hrušovský, predseda NR SR: (2005-02-08):
M. Abelovský, poslanec: Áno. Budeme hlasovať o bodoch 60, 61 a 67 s návrhom gestorského výboru schváliť ich.
Krajčí, Marek, minister zdravotníctva SR (2020-06-05):
Vážený pán predseda, vážené panie poslankyne, vážení páni poslanci, návrh na skrátené legislatívne konanie sa predkladá ako iniciatívny materiál s cieľom prijať zákonné úpravy v súvislosti s vývojom pandemickej situácie z dôvodu ochorenia COVID–19 na území Slovenskej republiky a riešiť problémy, ktoré vychádzajú z aplikačnej praxe pri uplatňovaní už prijatých opatrení v čo najskoršom možnom termíne. Návrhom zákona, ktorý má byť prerokovaný v skrátenom legislatívnom konaní, sa v súvislosti so zlepšením situácie v oblasti dostupnosti osobných ochranných prostriedkov čiastočne uvoľňuje zákaz ich predaja, zrušuje sa dočasné pozastavenie ďalšieho vzdelávania zdravotníckych pracovníkov. Precizujú sa aj ustanovenia súvisiace s epidemiologickými ambulanciami kreovanými pre pacientov s ochorením COVID-19. Ďalej sa navrhuje úprava, ktorej snahou je pomôcť pacientom, ktorým by od 1. 7. neúnosne stúpli doplatky za niektoré lieky. Mohli by to byť doplatky aj v sume viac ako 50 euro s tým, že počas pandemickej situácie nebolo možné týchto pacientov prestavovať na lacnejšiu liečbu a takisto aj po prijatí tohto uznesenia od 1. 7., vzhľadom na to, že špecialisti do veľkej miery odkladali rôzne vyšetrenia, je dôležité prioritizovať pacientov, a preto pacienti, ktorí by potrebovali byť prestavovaní z ekonomických dôvodov, z dôvodov finančnej neúnosnosti, ktorá by im vznikla po prijatí právnej úpravy, ktorá by nadobudla platnosť 1. 7., je dôležité posunúť toto ustanovenie až do obdobia po skončení pandemickej situácie tri mesiace. Vážený pán predseda, vážené panie poslankyne, vážení páni poslanci, dovoľujem si vás požiadať o podporu predloženého návrhu na skrátené legislatívne konanie. Ďakujem pekne.
Grendel, Gábor, podpredseda NR SR (2022-05-06):
V rozprave teraz vystúpi pán poslanec Milan Mazurek.
Sulík, Richard, predseda NR SR (2011-05-19):
Dobre, páni poslanci, poprosím o kľud v miestnosti. Nech sa páči.
Jasaň, Viliam, poslanec NR SR (2012-06-29):
Ďakujem pekne. Ja nebudem ešte reagovať na obsah. Ešte bude čas, ale ani som nemienil reagovať na vás, ale vy už patríte znova medzi tých, ktorí keď predložíte akýkoľvek návrh zákona, nech znie akokoľvek dobre, tak si neodpustíte a kopnete si do nás. Pán Mihál, keď prestanete kopať do SMER-u a do poslancov SMER-u, možno sa dožijete aj toho, že budeme navzájom diskutovať o skutočných problémoch, ktoré túto republiku trápia. Neviem, ako vy na klube, ale my na klube sa radíme. Radíme, diskutujeme, aj sa hádame. My neplníme príkazy. Možno vy ste boli zvyknutí plniť len príkazy. My to nerobíme. No a o tých niektorých expertoch, ja sa pripravujem na vystúpenie a dám vám také zaujímavé informácie, čo bolo pripravované počas naozaj stratených dvoch rokov pre túto republiku, keď ste vládli vy. A určite to budú informácie veľmi a veľmi zaujímavé a poviem ich vtedy, keď ich budem mať všetky zosumarizované, aby som nehovoril veci, ktoré nemám podložené. Ďakujem pekne.
Kollár, Boris, predseda NR SR (2022-02-18):
Teraz vystúpi pán poslanec Podmanický. (Ruch v sále.) Prosím, upokojme sa v sále. Pán poslanec Podmanický, nech sa páči.
Hrnčiar, Andrej, podpredseda NR SR (2019-04-02):
Vyhlasujem všeobecnú rozpravu za skončenú a prerušujem rokovanie o tomto bode programu. Pristúpime k prvému čítaniu o návrhu poslancov Mariana Kotlebu, Rastislava Schlosára, Martina Beluského, Milana Uhríka a Milana Mazureka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 372/1990 Zb. o priestupkoch v znení neskorších predpisov. Návrh zákona má tlač 1373, návrh na jeho pridelenie na prerokovanie výborom je v rozhodnutí č. 1447. Dávam slovo poslancovi Martinovi Beluskému, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Milana Uhríka a Milana Mazureka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 372/1990 Zb. o priestupkoch v znení neskorších predpisov , tlač 1373.)
Hrnčiar, Andrej, podpredseda NR SR (2017-12-01):
Reakcia, nech sa páči, pani poslankyňa Grausová.
Laššáková, Jana, podpredsedníčka NR SR (2012-09-13):
Pán poslanec Chren, nech sa páči.
Bugár, Béla, podpredseda NR SR (2016-05-18):
Nech sa páči, prezentujme sa a hlasujme. (Hlasovanie.) Prítomných 144, za 95. Počkajte, pán poslanec. Proti 14, zdržalo sa 35 poslancov. Bolo to schválené. Ja tu mám ale pozmeňujúci návrh, pokiaľ dobre vidím, pána poslanca Beblavého. Nie? Dobre, ďakujem pekne. Takže budeme teda pokračovať. Schválili sme túto správu o výsledkoch kontrolnej činnosti. A pokračujeme ďalším hlasovaním. Teraz poprosím pána poslanca Karola Farkašovského, člena výboru pre kultúru a médiá, aby uvádzal hlasovanie o uznesení k Správe o stave vysielania v Slovenskej republike a o činnosti Rady pre vysielanie a retransmisiu za rok 2015 (tlač 25). Nech sa páči.
Hlina, Alojz, poslanec NR SR (2015-05-07):
Ďakujem veľmi pekne. To bolo také čarovné, že v tom úvodnom slove pán predseda výboru tak všetko, teda že aké je to cool, jak to tam funguje a jak sa tam diskutuje a bum ho, prišiel pán Kollár a vylial na vás studený kýbeľ, teda vodu, studenú vodu. Ja len prepotvrdzujem, naozaj prepotvrdzujem, mne to dokonca bolo povedané aj, neviem, strážcom rokovacieho poriadku, že diskutovať odborne sa má vo výboroch. Prosím vás pekne, vo výboroch sa nediskutuje, vo výboroch sa ponáhľa na obed. Proste to je celé, áno, to sa stotožňujem s tým, výbory sa dávajú do obednej prestávky, kde všetci pozerajú, že koľko to ešte bude trvať, aby sme stihli ten obed. Veď to je neúctivé, je to naozaj neúctivé. Termín výboru sa stanovuje podľa IC-čka. Proste je to, naozaj my robíme hanbu v tomto. Ja verím, že niekde sú výbory, kde sa odborne diskutuje. U nás sa vo výboroch vôbec odborne nediskutuje. Ja som mal tú česť, v úvodzovkách, sa ísť pozrieť na ústavnoprávny výbor, to som mal pocit, že som u holubárov niekedy. Na poľnohospodárskom som mal pocit, to si nechám pre seba, a na našom pre obranu a bezpečnosť je základnou úlohou, čo najskôr skončiť. Proste celou, zmyslom bytia výboru pre obranu a bezpečnosť je čo najskôr skončiť, to je proste našou úlohou. My sme včera rozprávali o návrhu zákona, pán minister už ani ku nám nechodí, lebo on ide do relácie. Relácia niekde v nejakom médiu je viac ako parlamentný výbor, ktorému on je priamo podriadený. Proste robíte hanbu, robíte hanbu presne tým prístupom vo všetkých výboroch. A tu sa dozvedám teda, že aj v tomto výbore, ktorý by mal byť o niečo lepší jak tie ostatné, aspoň formálne, že je to detto to isté. Ja si to tiež viem tam živo predstaviť, že jak to tam asi funguje. Ďakujem.
Paška, Pavol, predseda NR SR (2013-05-21):
Pán poslanec Blaha.
Pellegrini, Peter, predseda NR SR (2015-05-14):
Prezentujme sa a hlasujme o bodoch spoločnej správy 1 až 8 s odporúčaním gestorského výboru schváliť. (Hlasovanie.) Prítomných 135 poslancov, za hlasovalo 79, proti bol 1, zdržalo sa 55 poslancov. Konštatujem, že tieto body sme schválili.
Lengvarský, Vladimír, dočasne poverený minister zdravotníctva SR (2023-02-09):
Ďakujem, budem tlmočiť samozrejme.
Kolesík, Andrej, poslanec NR SR (2012-05-16):
Ďakujem, pani predsedajúca. Rovnako ti chcem poďakovať, pán kolega, za ten výpočet, pretože usvedčil si, usvedčil si človeka, ktorý jednoducho bez hanby, bez toho, žeby si čokoľvek overil, zvolal tlačovú konferenciu, kde hrubo osočil predsedu parlamentu a nás, teda mňa a kolegu Kondróta ako navrhovateľov. Ja tu prehlasujem v mene navrhovateľov, že tento návrh zákona bol doručený do podateľne Národnej rady Slovenskej republiky v lehote a v termíne, ktorý zákon káže, tak ako povedala a potvrdila moje slová aj pani podpredsedníčka Laššáková. Rovnako vyzývam pána poslanca Sulíka, aby sa ospravedlnil predsedovi Národnej rady a aj nám predkladateľom, pánovi kolegovi Kondrótovi a mne, z tohto hrubého osočenia. Ja osobne som tú vašu tlačovku, páni, bral ako dobrý vtip a myslel som si, že otvoríte nový slogan, lebo premenovávate stranu nie na Sloboda a Solidarita, ale na Smiešny a Smiešnejší.
Grendel, Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 131 poslancov, za 1, proti 82, zdržalo sa 48, hlasovali všetci prítomní. Tento bod zo spoločnej správy sme neschválili.
Bugár, Béla, podpredseda NR SR (2017-09-07):
Nech sa páči, pani poslankyňa Remišová, doplňujúcu otázku, ale už odpovedať asi...
Fecko, Martin, poslanec NR SR (2013-05-14):
Ďakujem pekne. Pán kolega, dobre ste to vystihli, že je tu tá centralizácia moci. Áno, aj ja to takto nejako vnímam. A ten audit verejnej správy, ktorý tu bol sľúbený, tiež by som rád videl, aby sme povedali, ktoré úrady sú zbytočné a ktoré z nich sú tak prepotrebné pre našich občanov. Ďalšou myšlienkou, ktorou ste, myslím, trafili klinec po hlave, boli tie odvolacie konania, áno, odvolacie konania na tom istom poschodí, pod tým istým šéfom. No neviem si predstaviť, keď raz prvostupňový orgán rozhodne o A, aby pod tým istým šéfom jeho kolega rozhodol o B, že ho poprie. To je u mňa nepredstaviteľné, pretože to je, by som povedal, momentálne trošku scestné. Žiaľ, vyzerá to tak, že neviem, vraciame sa asi ku ktorým rokom, ale nie k rokom po roku 1990, a jeden vlastne pán bude rozhodovať o celom bytí a nebytí v danom okrese, teda, ako povedal pán kolega z SDKÚ, o lénnej moci, o tom, že „ja som ten pán, ktorý tu rozhoduje“. Tak, žiaľ, dúfam, že to nebude takto vnímané a takto realizované v praxi, lebo inak by sme sa vracali poriadne dozadu. Ďakujem pekne.
Holý, Štefan, podpredseda vlády SR (2022-05-05):
Vážený pán poslanec, vašou otázkou navodzujete celkom falošný dojem. Je to presne naopak. Práve teraz sa na Slovensku obnovuje právny štát, ktorý za vlád Roberta Fica a Petra Pellegriniho celkom zdegeneroval. Ďakujem. Skončil som.
P. Hrušovský,  podpredseda NR SR: (2001-10-25):
M. Andel, podpredseda NR SR: Takisto ako moji kolegovia, tiež som bol podpísaný, ale skutočne bola tu úplne iná interpretácia, takže takisto sťahujem svoj podpis z tohto návrhu pána poslanca Pašku. Ďakujem.
Bugár, Béla, podpredseda NR SR (2016-03-23):
Pán poslanec Viskupič.
E. Angyalová, poslankyňa: (2004-12-09):
Pán Brocka, možno jedna vec, to, čo ste naznačili, sa mi zdá krajné, naozaj krajný prípad, ak sa budeme baviť o krajných prípadoch. A v tomto pléne sme už schvaľovali niekoľko zákonov, kde sme sa vzájomne vyzývali k tomu, aby sme nepoukazovali na krajné prípady, ale na typické prípady. Ja som o tom presvedčená, že ak sa dvaja ľudia rozhodnú spolu žiť a mať spolu deti, je to hlavne ich rozhodnutie a majú byť zodpovední v tom rozhodnutí. A vtedy to naozaj nie je viazané zmluvou, ktorá ďalej, áno, máte pravdu, má aj záväzky voči spoločnosti, lebo manželstvo takým zväzkom je. Skrátka si myslím, že by sme mali myslieť najmä na zodpovednosť tých dvoch ľudí – osobnú, morálnu. Jednoducho zodpovednosť ich samých, a nie preto, lebo im to nejaký zákon prikazuje. Pán Lintner, na vás by som rada reagovala v tom zmysle, že naozaj mám ťažké srdce a som rada, že hlasovanie bude až zajtra o 11.00 hod. a ešte budeme môcť hovoriť v klube o tomto probléme, lebo pre mňa, samozrejme, tiež nie je jednoduché toto rozhodnutie. Ja viem, že tento zákon je potrebný, viem, že pôvodný zákon je z roku 1963 a že potrebuje zmeny. Viem, že druhá časť je veľmi dobrá. Budeme o tom ešte hovoriť. Ja by som bola tiež rada, keby prešiel, ale keby prešiel tak, aby naozaj odrážal názory väčšiny spoločnosti. Ďakujem.
R. Raši, minister zdravotníctva SR: (2009-04-28):
Ďakujem pekne za pozmeňujúci návrh ohľadne exekúcií, lebo naozaj ide len o prechodné obdobie do 31. 12., ktoré má korešpondovať práve s pripravovanou návratnou finančnou výpomocou. Čiže z tohto pohľadu si nemyslím, že by sa nemocnice teraz zadlžovali, keď vedia, že sa to skončí 31. 12. Myslím si, že takých manažérov nemáte ani vy, až tam ešte nejakých nominantov máte. Myslím si, že sa ešte nejakí nájdu. Pán poslanec Novotný, keď sme hovorili o subjektoch, ktoré môžu čerpať návratnú finančnú výpomoc. Sú tam vymenované aj všetky subjekty, ktoré ju teraz čerpať nemôžu. Inými subjektmi sú súkromné firmy, eseročky alebo akciové spoločnosti, ale tie aj teraz finančnú výpomoc z komerčných bánk aj iných subjektov môžu čerpať. Čiže preto tam neboli uvedené, lebo už v súčasnosti im to legislatíva umožňuje. Čiže naozaj sa to týka iba tých, ktorí doteraz nemohli, neopomenuli sme nikoho, sú tam neziskovky, sú tam obce, mestá, ale aj organizácie v zdravotníckej pôsobnosti ministerstva zdravotníctva a hlavne neopakuje sa Veriteľ, ktorý bol naozaj vrcholne netransparentný a doteraz nad ním visí mnoho otáznikov. Je to robené pre všetkých a bude to návratná finančná výpomoc, čiže raz sa bude musieť vrátiť. To, že to dávame na ďalšiu vládu, možno je aj záväzok tejto vlády do budúcnosti, že si verí, že pokračovať bude aj naďalej. A čo sa týka toho zadlžovania zdravotníckych zariadení, určite už máte, je v pripomienkovom konaní informácia o vývoji dlhu v rezorte zdravotníctva. Nárast dlhu v roku 2006 bol 2,4 miliardy korún ešte približne, nárast dlhu v roku 2007 bol 1,4, hovorím o zariadeniach v pôsobnosti ministerstva zdravotníctva, a nárast dlhu v roku 2008 bol 50 miliónov Sk. Čiže kým v roku 2007 to bolo takmer 1,5 miliardy, teraz to bolo o 30-krát menej. Tak si myslím, že kto hovorí o míňaní prostriedkami, nech si prečíta správu o vývoji dlhu v rezorte zdravotníctva v organizáciách, ktoré sú riadené ministerstvom zdravotníctva a ten pokles nárastu je enormný. Takže naozaj už je načase skončiť s rečami o neschopných manažéroch, pretože sa to výrazne, výrazne zlepšilo. A už len krátku poznámku k tým LSPP. Vy ste LSPP, minister Zajac, ktorý bol podporovaný aj tebou, pán predseda Novotný, ste chceli LSPP úplne zrušiť. Takže my ich zachovávame, aj fungovať budú. No nezrušili ste ich vďaka jednému poslaneckému návrhu, takže naozaj sme radi, že sme celú reformu prežili, že stále môžeme poskytovať zdravotnú starostlivosť našim občanom. Ďakujem. (Potlesk.)
Blaha, Ľuboš, podpredseda NR SR (2023-12-14):
Pani poslankyňa Tina Gažovičová, nech sa páči.
Hudacký, Ján, poslanec NR SR (2014-11-08):
Ďakujem pekne, pán predseda. Vážený pán podpredseda vlády, čo sa týka PPP projektov, skutočne je to dobrý finančný model na financovanie takýchto veľkých infraštrukturálnych projektov. A nemal by som proti tomu nič. Veď koniec koncov ešte za Dzurindovej vlády sa uvažovalo o takomto spôsobe financovania mnohých veľkých projektov. Problém je v tom, že my sme išli do PPP projektov, čiže do veľmi náročného financovania, aj za nie najlepších finančných podmienok. A tu už bola spomínaná úroková miera. A pritom sme mali k dispozícii štrukturálne fondy, ktoré prakticky neboli čerpané, čiže prostriedky, ktoré sú disponibilné ešte aj doteraz takmer zadarmo, samozrejme, je to teda kofinancovanie. A my sme sa napriek tomu rozhodli pre takýto projekt financovaný zo súkromných zdrojov, ktoré bude treba po častiach splácať za 30 rokov vo výške cca 130 mil. eur ročne. No ja hľadám rácio v tomto rozhodnutí. Nejde o samotný PPP projekt. Ja ani sa nečudujem, že nejaká medzinárodná inštitúcia vám dala za to nejaké ocenenie, veď koniec koncov je dobrý výsledok tá diaľnica. Ale mohla byť postavená aj zo štrukturálnych fondov. A takisto by sme boli dostali od medzinárodných inštitúcií možnože rovnaké ocenenia, možnože ešte aj lepšie pre efektívnosť, pre lepšie využívanie fondov, ktoré sú disponibilné a sú v podstate takmer zadarmo. Takže, ešte raz, ja nechápem v tom celom vašom vysvetľovaní a obhajovaní tohto modelu pre tento infraštrukturálny projekt žiadne rácio, keďže sme mali takmer tie zdroje zadarmo.
Vašečka, Richard, poslanec NR SR (2013-05-28):
Ďakujem, pani predsedajúca. Ja by som chcel zdôrazniť tie slová pána poslanca Hraška o tej kontrole centier voľného času v Žiline. Možno trocha rozšíriť ten kontext, kde je to taká zaujímavá situácia. Dve centrá voľného času, ktorých zriaďovateľom je mesto, a prebehlo najprv šetrenie na úrovni mesta, teda kontrolórom mesta. Keďže sa nedopracovalo k tým správnym výsledkom, tak bol zavolaný Najvyšší kontrolný úrad, ktorý by mal byť teda garantom nezávislosti. Ale tak, ako spomenul pán poslanec Hraško, rovnaká kontrolná skupina dala rôzne hodnotenia, pričom v prípade niekoho, kto dopadol lepšie, použila formuláciu, citujem teraz z otvoreného protokolu, „kontrolou bolo zistené porušenie týchto všeobecne záväzných právnych predpisov“, čo je vážne vyjadrenie, a tá istá kontrolná skupina v prípade subjektu, ktorý bol hodnotený horšie, napísala, „kontrolou bolo zistené, že kontrolovaný subjekt nepostupoval správne“, čo je podstatne ľahšia formulácia. Tu vidieť to, že nemôže Najvyšší kontrolný úrad zasahovať na nejakú politickú objednávku a že to naozaj musí byť nezávislá inštitúcia a nie politická inštitúcia, pretože taká kontrola nám naozaj potom nie je potrebná. My potrebujeme nezávislý kontrolný úrad, ale ak by mal byť takýto, tak ho naozaj nepotrebujeme. Ďakujem.
Zmajkovičová, Renáta, podpredsedníčka NR SR (2013-09-17):
Pán poslanec Mičovský.
Kotleba, Marian, poslanec NR SR (2016-03-23):
Nie.
Grendel, Gábor, podpredseda NR SR (2022-02-22):
Ako posledný s faktickou poznámkou pán poslanec Igor Hus.
Bugár, Béla, podpredseda NR SR (2017-09-08):
Pani poslankyňa Jurinová.
Mojš, Milan, poslanec NR SR (2017-09-07):
Ďakujem. Vážený pán predsedajúci, v rozprave vystúpil jeden poslanec, avšak nebol podaný žiaden pozmeňujúci a doplňujúci návrh. Pán predsedajúci, najskôr pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 4 spoločne s odporúčaním gestorského výboru schváliť.
T. Cabaj, podpredseda NR SR: (2009-05-20):
Slovo má Štefan Kužma.
B. Bugár, podpredseda NR SR: (2002-05-17):
(Hlasovanie.) Prítomných 99 poslancov, za návrh hlasovalo len 9 poslancov, proti 72, zdržalo sa 13, nehlasovalo 5. Konštatujem, že body 3, 4 a 13 zo spoločnej správy neboli schválené.
Hrušovský, Pavol, podpredseda NR SR (2010-12-15):
Pán poslanec Muňko.
Kuffa, Štefan, poslanec NR SR (2021-05-11):
Ďakujem za slovo. Pán kolega, vieš, ja ti poviem to, takúto vec. Kto lepšie ochráni svoj vlastný majetok? Ty ako poľovník alebo poľovníci, tak ako si rozprával, alebo vlastníci. Dovolím si nesúhlasiť s veľa vecami, ktoré si tu v rámci rozpravy povedal. Aj to, že jeden poľovník na 100 ha, teraz máme jedného poľovníka na 500 ha. Keď vlastníkovi diviaky zožerú celé pole, ty tam to budeš strážiť? Nebudeš to strážiť. Keď po Košiciach, po meste na východe Slovenska behajú diviaky a v botanickej záhrade zožerú im cibuľky vzácnych kvetov, kto si to ochráni? Vlastníci predovšetkým, aby mali aj to poľovné právo. A Slovenská poľovnícka komora, prosím, nech tu bude, ale nech je to dobrovoľné združenie. Nie je povinné, aby nebolo povinné. Veď nech funguje na báze dobrovoľnosti. Ak si to tak obhajoval, čo všetko si jak si vedia vyfinancovať, aké majú sponzorské dary, tak prečo sú bytostne odkázaní na dary členov, ktorí tam musia byť povinne registrovaní? V tom si mal pravdu, ale sa týka skôr rezortu obrany, že naši vojaci vedia strieľať asi tak, keď trikrát vystrelia tri náboje za celý rok, tak asi čo môžu ovládať. No neovládajú nič. Dám do pozornosti tuná inú vec, susediacu krajinu trošku ďalej – Švajčiarsko. Tam sú strelnice, strelecké spolky. Tam tí chlapci, vojaci, ale aj či poľovníci, alebo kto, kedykoľvek môžu strieľať na tej strelnici. To nie sú uzavreté strelnice. Sú vonku tie strelnice a tam tie patróny strieľajú každý deň, stovky, tisícky patrónov. Takže tuná, že naši poľovníci akí sú vynikajúci strelci. Dovolím si o tom pochybovať, keď zastrelia aj koňa, aj plemenného býka a pod... (Prerušenie vystúpenia časomerom.)
Hort, Milan, podpredseda NR SR (2010-12-07):
S faktickou poznámkou sa nehlási nikto. Ďalej je prihlásený do rozpravy pán poslanec Pavol Paška, ktorého v sále nevidím, je ďalší, ktorý stráca poradie. A pán poslanec Dušan Bublavý je v sále. Pán poslanec, nech sa páči, máte priestor v rozprave.
J. Líška, poslanec: (2009-10-21):
Pán podpredseda, prosím, otvorte rozpravu. (Hlas z pléna.) Opravil som sa.
Suja, Miroslav, poslanec NR SR (2023-02-08):
Ďakujem za slovo. Pán predsedajúci Grendel nerešpektoval závery poslaneckého grémia, a to je podpredseda parlamentu. Tak, vážený kolega, sa ani nečuduj, že tu rádoví poslanci OĽANO, ktorí sú takisto z jeho strany, si robia čo chcú. Tak vidia príklad podpredsedu parlamentu, a to je tá úroveň, kde sme sa teraz dostali, ako hovoril súčasný predsedajúci. Je to smutné, pritom jasne sa na grémiu povedalo, ako sa má postupovať. Bohužiaľ, zasa tu ten cirkus je. Čo sa týka riaditeľa SPF, no tak z OĽANO, to je, samozrejme, kapitola sama o sebe, aj predchádzajúca riaditeľka, aj súčasný riaditeľ, on je v podstate odborník ako Pročko, ako nechcem sa k nemu viacej vracať, to je presne ten, čo som hovoril, že si na dohodu zamestnal 17-ročného syna a polovicu mŕtvych duší, ktorí tri mesiace, nebude tam žiaden pohyb, tak sa nečudujme, že si urobil z toho eseróčku vlastnú, z SPF-ka, však to je demokracia podľa OĽANO, je to náš človek, mafiánske praktiky. A čo sa týka toho preplácania finančnými skupinami, nielen finančné skupiny, ale aj zahraničné spoločnosti, ktoré sa venujú poľnohospodárstvu, tak dokážu preplatiť našich poľnohospodárov, lebo tí nedokážu také čiastky dať a vytlačia ich úplne z trhu. Tak toto je, vážení páni a dámy, kolegovia, problém. Keď zahraničné spoločnosti prídu, nemajú problém, vytlačia. Mali by sme sa zamyslieť nad tým, ako ochránime, ako ochránime tento vplyv, lebo robia to cez rôzne nastrčené spoločnosti, ktoré sa tvária ako poľnohospodári a podobne. My by sme si mali ochrániť to jediné, čo sa nedá vyrobiť, a to je zem, na ktorej chceme pestovať zdravé a kvalitné potraviny, čo niekomu v rámci Európskej únie zjavne vadí, keď dovolil, aby potraviny druhej triedy mohli chodiť na Slovensko.
Jurzyca, Eugen, poslanec NR SR (2017-12-06):
Ďakujem pekne. Pán poslanec Edo Heger, dobré zhrnutie, naozaj výnimky v tomto zákone expandujú a to nie je dobré, ale chcem uviesť faktickú len k jednému menšiemu bodu. A to sa týka zavedenia patent boxu, to znamená, viac výnimiek pre využívanie a financovanie výskumu, pričom tento systém alebo podobný systém začal v minulosti. Odvtedy bolo možné už ho aj analyzovať a s analýzou toho dnešného vývoja by sa nám ľahšie rozhodovalo o tej dnešnej, dnes predkladanej zmene. Ďakujem.
Zmajkovičová, Renáta, podpredsedníčka NR SR (2014-02-05):
Ďakujem. Pani spravodajkyňa, ešte? (Reakcia spravodajkyne.) Nech sa páči.
Chaban, Ivan, poslanec NR SR (2011-12-13):
Ďakujem pekne. Počúvam, že škoda diskutovať, ale keďže som z kraja, z ktorého pán župan pochádza, tak si neodpustím pár poznámok. Po prvé, čo sa udialo také strašné alebo deje sa také strašné, keď nebeží transformácia a keď je tu taký krik po zrušení konceptu akciových spoločností, ktorý je koncept možno za posledné desaťročia jediný, kde sa snaží čosi s dlhmi v zdravotníctve spraviť, aspoň teda vo filozofickej rovine, keď to zoberieme, ako volanie po tom, že zanechať ten systém taký aj so zadlžovaním, s padajúcimi omietkami a tak ďalej a tak ďalej, ktorý je neúctivý voči pacientovi aj voči lekárom. A podmieňuje sa toto tým, že teda nebude schválený zákon, ktorý sa tu predkladá, a teda nebudú ani platy. Tak si to povedzme na rovinu, nie ste proti tomu, aby memorandum, ktoré je tu tak spomínané, bolo plnené. Pán župan, päť rokov si župan a štruktúra nemocníc vo VÚC-ke v Žiline je taká, že nemocníc je tam veľa, a tým pádom aj veľa lekárov. A keď sa tu pýtaš o tom, že o nás bez nás, prepočty platov pre tých lekárov nevychádzajú a nie sú zo štátu zabezpečené, tak treba aj povedať, či ten kraj nemá veľa tých vúckarských nemocníc, veľa oddelení, a teda aj veľa lekárov.
Viskupič, Marián, poslanec NR SR (2023-06-20):
Ďakujem pekne za slovo, pán predsedajúci. Takže, vážený pán predsedajúci, dovoľte mi, prosím, ako určenému spravodajcovi výboru predniesť informáciu výborov Národnej rady o výsledku prerokovania návrhu na vyslovenie súhlasu Národnej rady Slovenskej republiky na odvolanie výhrady Slovenskej republiky k čl. 7 ods. 2 písm. c) Dohovoru Rady Európy o praní špinavých peňazí, vyhľadávaní, zaistení a konfiškácii ziskov z trestnej činnosti a o financovaní terorizmu. Predseda Národnej rady rozhodnutím č. 1823 z 12. júna 2023 pridelil návrh na vyslovenie súhlasu týmto výborom: Výboru Národnej rady pre financie a rozpočet a rovnako Výboru Národnej rady Slovenskej republiky pre obranu a bezpečnosť. Za gestorský výbor určil Výbor Národnej rady pre financie a rozpočet, ktorý prerokoval predmetný návrh na vyslovenie súhlasu Národnej rady v stanovenom termíne. K predmetnému návrhu zaujali výbory Národnej rady tieto stanoviská: Po prvé, výbor pre financie a rozpočet o návrhu nehlasoval, pretože nebol uznášaniaschopný a Výbor Národnej rady pre obranu a bezpečnosť o návrhu nerokoval, pretože nemohol byť výbor riadne zvolaný na rokovanie. O návrhu spoločnej správy vrátane stanoviska gestorského výboru výbor pre financie a rozpočet nerokoval, pretože znovu nebol uznášaniaschopný. Predseda výboru pre financie a rozpočet Marián Viskupič na seba prevzal úlohu spoločného spravodajcu, aby na schôdzi Národnej rady informoval o výsledku rokovania výboru a navrhol Národnej rade postup pri hlasovaní podľa príslušných ustanovení zákona o rokovacom poriadku. Návrh na uznesenie Národnej rady je prílohou tejto informácie. Ďakujem pekne, pán predsedajúci, skončil som, otvorte, prosím, rozpravu.
Sulík, Richard, predseda NR SR (2011-03-29):
Pán poslanec Brocka.
Kalivoda, Peter, poslanec NR SR (2024-09-17):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, hlasovať o bodoch 1 až 9, 11 až 72 a 74 až 78 spoločnej správy spoločne s návrhom gestorského výboru uvedené body schváliť.
Gaborčáková, Soňa, poslankyňa NR SR (2017-12-12):
Ďakujem za slovo. Ja chcem tiež vyzvať koalíciu, aby zvážila tento návrh zákona, lebo skutočne začíname mať problém v našej krajine práve s ľuďmi, ktorí naozaj nemajú tú finančnú gramotnosť. Aj tak, aj tak to bremeno potom padá na štát ako taký a tí exekútori majú potom z toho raj, takže skutočne buďme, buďme takí, aby sme predchádzali nejakým zbytočným komplikáciám, ktoré vytvoria ďalšie, ďalšie problémy pre ľudí, ktorí si nedokážu pomôcť. Ďakujem.
P. Paška, predseda NR SR: (2009-06-30):
(Hlasovanie.) 138 prítomných, 59 za, 72 proti, 7 sa zdržalo. Návrh sme neschválili.
Laššáková, Jana, podpredsedníčka NR SR (2014-06-26):
Pán podpredseda vlády.
Mihál, Jozef, podpredseda vlády a minister práce, sociálnych vecí a rodiny SR (2011-12-01):
... to znamená, Sociálnej poisťovni ušetríme 25 mil., zvýšenie materskej bude stáť zaokrúhlene 10 mil., čiže je to rozpočtovo kryté, je to odkonzultované s ministerstvom financií a dokonca to teda po nábehu systému, tak keď sa to celé zabehne, prinesie úsporu pre Sociálnu poisťovňu vo výške približne 15 mil. ročne. Samozrejme, v roku 2012 nie v tejto výške, pretože je to prechodné obdobie, kedy ešte budú dobiehať dávky z toho doterajšieho v úvodzovkách „lacného“ dobrovoľného nemocenského poistenia, musíme rešpektovať tieto prechodné doby, aby sme nepoškodili tých, ktorí si v dobrej vôli a dobrej viere dobrovoľné nemocenské poistenie doteraz platili. Ďakujem za pozornosť.
Hraško, Igor, poslanec NR SR (2014-11-09):
Ďakujem za slovo. Pán Číž, vy máte takú zaujímavú schopnosť rozprávať o niečom, ako by malo byť, s tým sa dá súhlasiť a bolo by to naozaj pekné a ja by som to prijal. Lenže vaši kolegovia to následne, akonáhle si sadnete alebo prestanete rozprávať, tak už to vôbec neplatí. Viete, a to je na tom to tragické, vy rozprávate o niečom, čo by malo byť, ale vaši kolegovia to neprijímajú a potom len zametáte pod stôl všetko, čo sa vám navrhne. Tá vaša diskusia sa totižto scvrkne len na konštatáciu v oblasti, že, no toto je pre nás neprijateľné, to vám neprijmeme, uhm, a toto sa tiež nedá, viete, a toto by sme vám možno prijali, lebo je to pohodlné aj pre nás. Toto je váš systém diskusie. Ja som ju zažil osobne na vlastnej koži. Ja som to zažil! Viete, ale takto si ja diskusiu nepredstavujem. Vy si ju tiež možno predstavujete inak, lepšie, aj ja, ale ono to tak nie je. Takže vy vyžadujete niečo od nás alebo chcete, aby sme niečo robili tak, ako si to predstavujete, ale vaši kolegovia to nerobia, a to je tá tragédia. Ja sa vrátim ešte pekne od úvodu vášho, hovorili ste o tom, že ste dostali 46 % hlasov vo voľbách, že teda máte silný mandát. No ja by som to trošku tak okresal, lebo to bolo zo zúčastnených voličov, a ja som vám už hovoril minule, že je to len 25,82 % z celkového počtu voličov. Ja teraz nehovorím o tom, koľko sme z toho získali my, ale vy sa hrdíte tým, že máte silný mandát. Vy máte silný mandát štvrtiny obyvateľstva Slovenska. A ako povedal váš minister Kaliňák, „aj nevoliť je vyjadrenie vôle“, toto povedal váš minister. Takže trištvrte obyvateľov Slovenska vyjadrilo vôľu, že vás tu nechce, ale vy sa hrdíte tým, že máte silný mandát. Byť pripravený na vládnutie neznamená dosadiť si politických súpútnikov, potom vidíme, ako to vyzerá: Čaplovič už neni ministrom, Malatinský tiež preč, Zvolenská preč. Takže toto by mali byť tí politickí odborníci, ktorí sú na ministerstvách? Tak u nás by to určite tak nevyzeralo. No a končíme v nedokončenej kríze, ale je zaujímavé, že vy stále nájdete zlatú baňu v rozpočte aj v čase krízy, a toto je na tom to smutné.
Laššáková, Jana, podpredsedníčka NR SR (2013-09-17):
Prosím, prezentujme sa, budeme hlasovať o prvom procedurálnom návrhu pána poslanca Freša. (Hlasovanie: Prítomných 27 poslancov.) Národná rada nie je uznášaniaschopná. Budeme o vašom návrhu hlasovať, ak Národná rada bude uznášaniaschopná. Teraz budeme hlasovať o druhom procedurálnom návrhu pána poslanca Freša. Prosím, prezentujme sa a hlasujeme. (Hlasovanie: Prítomných 27 poslancov.) Národná rada nie je uznášaniaschopná. Budeme hlasovať o vašom procedurálnom návrhu, keď bude Národná rada uznášaniaschopná. Pani poslankyňa Žitňanská, nech sa páči.
Laurenčík, Milan, podpredseda NR SR (2020-11-03):
Pán poslanec Radovan Kazda.
A. Belousovová, podpredsedníčka NR SR: (2009-04-23):
Ďalej v rozprave vystúpi pán poslanec Szigeti a po ňom sa pripraví pani poslankyňa Nachtmannová. Nech sa páči, pán poslanec, máte slovo.
Bugár, Béla, podpredseda NR SR (2018-02-06):
Prezentujme sa a hlasujme. (Hlasovanie.) Prítomných 140 poslancov, za 54, proti 5, zdržalo sa 81. Návrh nebol schválený.
Lehotský, Tomáš, poslanec NR SR (2022-03-18):
Ďakujem veľmi pekne. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.